Ngemva kwalokhu uJesu uxwayisa wonke umuntu athi: “Hlalani livule amehlo futhi liqaphele yonke imihlobo yobuhwaba ngoba lanxa umuntu elokunengi, izinto alazo kayisizo ezimnika impilo.” (ULukha 12:15) Lanxa umuntu elenotho enengi, iqiniso yikuthi ngelinye ilanga uzakufa ayitshiye yonke. UJesu ugcizelela lokhu ngomzekeliso abantu abangeke bawukhohlwe ukuze atshengise ukuthi kuqakathekile ukuba lebizo elihle phambi kukaNkulunkulu. 12 ilizwi likankulunkulu, umoya wakhe ongcwele kanye lamabhuku ethu sekuncede amakhristu amanengi ukuthi anqobe izifiso ezimbi. omunye osakhulayo oleminyaka engu--17 wabala isihloko esithi “ungamelana kanjani nezifiso ezimbi?” esaphuma ku--awake! yesizulu ka--december 8, 2003. samnceda yini? uthi: “ngisempini yokulwisana lemicabango emibi. kodwa ngathi ngibala ukuthi banengi abafowethu labodadewethu abalwisana lemikhuba abangayithandiyo njengami, ngakubona sibili ukuthi kangingedwa.” okunye okwamsizayo yikubala isihloko esithi “indlela yokuphila ehlukile—unkulunkulu uyayamukela? esaphuma ku--awake! yesizulu ka--october 8 2003. wananzelela ukuthi isihloko lesi sathi kwabanye impi le kayipheli, isingathi ‘ngameva asemzimbeni’ wabo. (2 khor. 12:7) ubika ukuthi lanxa abantu laba besebenza gadalala ukuthi benze okulungileyo, balethemba elihle ngekusasa. uqhubeka esithi: “ngibona angani lami ngingenelisa ukuhlala ngithembekile, futhi ngiyambonga kakhulu ujehova ngokusebenzisa inhlanganiso yakhe ukuthi isincede senelise ukumelana lobunzima esihlangana labo nsuku zonke emhlabeni lo omubi.”